text: Glæde over økonomisk hjælp til Sønderborg
  17 maj 2012 kl. 11.36
  I dag var der glæde i nogle kommuner og vrede i andre, efter regeringen i går indgik den såkaldte Robin Hood aftale med Enhedslisten.
  Aftalen betyder nemlig, at de rige kommuner skal betale til de fattige i udkants Danmark, så de får bedre råd til at klare sager som for eksempel svigt af børn. 
  Økonomiminister Margrethe Vestager blev onsdag enig med Enhedslisten om udligningsreformen, der skal omfordele næsten en milliard kroner fra de rige til de fattige. 
  I vores del af landet vinder syv kommuner på modellen, imens otte kommuner taber. 
  Den helt store vinder i landsdelen er Sønderborg, der indkasserer 35 millioner kroner, mens Horsens og Esbjerg skal aflevere
  henholdsvis 43 og 41 millioner kroner.
  I alt sendes der knap 50 millioner kroner ud af landsdelen.
  